open-index/open-wikipedia-markdown huggingface dataset:
Gardberg

**Gardberg** on seuraavien henkilöiden sukunimi:

* Axel Werner Gardberg (1878–1964), insinööri, teknillinen johtaja ja Teknillisen korkeakoulun tekstiiliteollisuuden professori
* Barbro Gardberg (1924–2011), tekstiilitaiteilija
* Bertel Gardberg (1916–2007), muotoilija, akateemikko
* Carl Jacob Gardberg (1926–2010), valtionarkeologi, museonjohtaja
* Carl-Rudolf Gardberg (1892–1972), Åbo Akademin ylikirjastonhoitaja
* John Gardberg (1899–1974), ruotsiksi kirjoittanut kirjailija, professori
Gardberg-suku on lähtöisin Vihdistä. Helsingissä toimi 1790-luvulla nahkuri Gustav Gardberg, jonka isänpuoleinen suku tuli Vihdin Kaharlan kylän Jaakkolan talosta. Sukun vaiheet liittyvät asiakirjoissa tähän taloon 1500-luvun puoliväliin asti, jolloin isäntänä oli Jacob Pålsson. Jaakkolan kylän nimestä muodostettu sukunimi Gardberg esiintyi eri aikoina muodoissa Kaharberg, Karberg, Garberg ja Gardberg.

## Lähteet
Whataya Want from Me

**Whataya Want from Me** on amerikkalaisartisti Adam Lambertin single hänen debyyttialbumiltaan, For Your Entertainmentiltä. Se julkaistiin albumin toisena singlenä 24. marraskuuta 2009. Kappale sijoittui Billboard Hot 100 -listan ensimmäiselle sijalle hänen ensimmäisenä Top 10 -singlenä. Kappale sijoittui kymmenen parhaan joukkoon neljässätoista maassa.

Pop rock-kappaleen sanoittivat Pink, Max Martin ja Shellback ja sen nauhoitti Pink hänen viidennelle studioalbumille, Funhouselle, mutta sitä ei tullut albumin lopulliseen versioon. Kappale oli osa Lambertin ensimmäisen konserttikiertueen, vuonna 2010 tehdyn Glam Nation Tourin settilistaa, jossa hän esitti kappaleen akustisen version.'

## Kappalelista

**CD single No. 1**
* 1. "Whataya Want from Me" (Album Version) – 3:47
* 2. "Whataya Want from Me" (Jason Nevins Electrotek Extended Mix) – 6:22
**CD single No. 2**
* 1. "Whataya Want from Me" (Album Version) – 3:47
* 2. "Whataya Want from Me" (Fonzerelli's New Romantic Club Mix) – 5:52

**Australian digital download**
* 1. "Whataya Want from Me" – 3:47
* 2. "Whataya Want from Me" (Fonzerelli's Electro House Club Remix) – 5:52
**Remixes – (Part of Remixes album)**
* 1. "Whataya Want from Me" (Brad Walsh's A-Vivir Mix) – 4:31
* 2. "Whataya Want from Me" (Fonzerelli's Electro House Club Remix) – 5:52
* 3. "Whataya Want from Me" (Jason Nevins Electrotek Extended Mix) – 6:22

## Listasijoitukset

## Lähteet
Carl-Rudolf Gardberg

**Carl-Rudolf Gardberg** (9. syyskuuta 1898 Turku – 5. lokakuuta 1972 Turku) oli suomalainen filosofian tohtori ja Åbo Akademin ylikirjastonhoitaja vuosina 1953–1966. Hän sai professorin arvonimen 1966. Sitä ennen hän oli ollut Åbo Akademin kirjastonhoitaja vuosina 1942–1953. Hänen huomattavin teoksensa on *Boktrycket i Finland* (3 osaa, 1948–1973), jonka viimeinen osa julkaistiin postuumisti hänen kuolemansa jälkeen.

Carl-Rudolf Gardbergin poika oli valtionarkeologi Carl Jacob Gardberg. Historioitsija John Gardberg oli hänen veljensä.

## Julkaisuja
* *Åbo Underrättelser 1824–1924*, 1924
* *Kirjapainotaito Suomessa*, 1–3, Helsingin graafillinen klubi, 1949–1973 (alkuteos *Boktrycket i Finland*, 1–3, 1948–1973; alkuteoksen osat: *Boktrycket i Finland intill freden i Nystad* (1948), *Boktrycket i Finland. Från freden i Nystad till Åbo brand* (1957), *Boktrycket i Finland III. Från Åbo brand till år 1918* (1973))
* *Pipliaseuran kirjapaino*, 1953 (alkuteos *Bibelsällskapets tryckeri*, 1950)

## Lähteet
Gebhard

**Gebhard** tai **Gebhardt** on seuraavien henkilöiden sukunimi:

* Albert Gebhard (1869–1937), suomalainen taidemaalari ja piirtäjä
* Bruno Gebhardt (1858–1905), saksalainen historioitsija
* Elisa Gebhard (s. 1993), suomalainen järjestöjohtaja, poliitikko, kansanedustaja (SDP), eduskunta-avustaja ja juristi
* Evelyne Gebhardt (s. 1954), saksalainen poliitikko ja europarlamentaarikko
* Hannes Gebhard (1864–1933), suomalainen maatalouspoliitikko, professori, kansanedustaja ja Suomen osuustoiminnan uranuurtaja
* Hedvig Gebhard (o.s. *Silén*, 1867–1961), suomalainen talousneuvos, kansanedustaja (suomalainen puolue, kok.), Hannes Gebhardin puoliso
* Johannes Gebhard (1894–1976), suomalainen taidemaalari ja konservaattori, Albert Gebhardin poika
* Karl Gebhardt (1897–1948), saksalainen lääkäri, tuomittiin kuolemaan rikoksista ihmisyyttä vastaan
* Maiju Gebhard (1896–1986), suomalainen kotitalousopettaja ja osastopäällikkö, Hannes ja Hedvig Gebhardin tytär
* Olivia Gebhard (1897–1976), suomalainen laulaja, näyttelijä ja teatteriohjaaja.

## Katso myös
* Gebhard, etunimi
Australian rugby union -maajoukkue

**Australian rugby union -maajoukkue**, lempinimeltään **Wallabies**, on Australian kansallinen Rugby union -joukkue. Se pelasi ensimmäisen maaottelunsa jo vuonna 1899, ja on yksi menestyneimmistä maajoukkueista.

Australia on voittanut maailmanmestaruuden kahdesti. Vuonna 1991 se kukisti loppuottelussa Englannin 12–6 ja 1999 Ranskan 35–12. Lisäksi se sai MM-hopeaa 2003 ja 2015 sekä pronssia 2011.

Australia voitti olympiakultaa Lontoossa 1908 kukistettuaan turnauksen ainoassa ottelussa isäntämaata edustaneen Cornwellin joukkueen 32–3.

Australia on voittanut Tri Nations / The Rugby Championship -turnauksen neljä kertaa, sijoittunut 13 kertaa toiseksi ja seitsemän kertaa kolmanneksi (vuoteen 2019 mennessä).

Toukokuussa 2020 Australia oli kansainvälisen rugbyliitto World Rugbyn maailmanrankingissa seitsemännellä sijalla.

## Arvokisat
### MM-kisat
Lähde: The-sports.org
*1987: *Neljäs*
*1991: **Maailmanmestaruus**
*1995: *Puolivälierissä* 
*1999: **Maailmanmestaruus**
*2003: *Hopeaa*
*2007: *Puolivälierissä* 
*2011: *Pronssia* 
*2015: *Hopeaa*
*2019: *Puolivälierissä*

## Lähteet

## Aiheesta muualla

* Australian rugby unionin viralliset sivut
Stryn (taajama)

**Stryn** on taajama Strynin kunnassa, Vestlandin läänissä, Norjassa. Siellä asuu 2&nbsp;240 asukasta (2012), ja se sijaitsee Nordfjordin vuonon pohjoispuolella, josta alkaa Stryneelva-joki. Taajaman keskusta kutsutaan nimellä *Tonning*. Siellä on myös kunnallishallinto, Tonningin peruskoulu, urheilukenttä sekä Tonningin huonekalutehdas.

Riksvei 15 ja Fylkesvei 60 (entinen Riksvei 60) menevät Strynin läpi.

## Lähteet

## Aiheesta muualla
Aake Pesonen

**Aake Vilho Eelis Pesonen** (31. tammikuuta 1914 Helsinki – 15. marraskuuta 1987 Helsinki) oli suomalainen sota- ja tietokirjailija. Oppiarvoltaan hän oli valtiotieteen maisteri.

Hänet ylennettiin vuonna 1947 reservin majuriksi kun hän siirtyi siviilityöhön valmistuttuaan maisteriksi.

Kapteeni Aake Pesonen toimi jatkosodan aikana Helsinkiä puolustaneen Ilmatorjuntarykmentti 1:n torjuntapäällikkönä. Hän on kirjoittanut kaksi sodanaikaista ilmapuolustusta käsittelevää kirjaa ja lisäksi kirjan Kytäjän kartanon historiasta.

Varsinaisen elämäntyönsä hän teki ensin Hotelli- ja Ravintolakoulun ja sittemmin Hotelli- ja Ravintolaopiston rehtorina.

Helsingin Laajasalossa sijaitsee Aake Pesosen mukaan vuonna 1994 nimetty puisto. Paikalla oli jatkosodan aikana ilmatorjuntapatterin tuliasema. Puistoa sivuaa samaan aiheeseen liittyvä Aakenraitti.

## Teoksia
* *Tuli-iskuja taivaalle. Ilmatorjuntajoukkojen taisteluista talvi- ja jatkosodassa*. Kirjayhtymä 1982
* *Kytäjä, kohtalon kartano*. Kirjayhtymä 1983
* *Helsinki sodassa*. Kirjayhtymä 1985
* *Munkkiniemen suojeluskunnan ja Lotta Svärdin historiikki 1919–1944* ;  toim. Aake Pesonen. Munkkiniemen kerho, Helsinki 1986

## Lähteet

## Aiheesta muualla
* Aake Pesonen : Kilpailu Balkanista. Kuka saa Balkanin aitan avaimet?, Helsingin Sanomat, 30.11.1939, nro 324, s. 4, Kansalliskirjaston digitaaliset aineistot
Non stop (makeinen)

**Non stop** on Maraboun valmistama makeiskokoelma, johon kuuluu kuusi erimakuista suklaamakeista. Non stopit ovat muodoiltaan ohuita ja pyöreitä, joissa on sisällä suklaata ja päällä puolestaan kiinteä värikuorrute. Non stopeja on saatavilla kuutena eri värinä, ja ne ovat: keltainen (sitruuna), oranssi (appelsiini), punainen (vadelma), vihreä (ananas), musta (vanilja) ja ruskea (vanilja). Non stop tuli markkinoille Ruotsissa vuonna 1947 ja Norjassa vuonna 1952. Vuosina 1960–1975 markkinoitiin myös mintunmakuisia Non stopeja. Marabou on valmistanut myös *Marabou Non Stop* -nimistä kakkua, joka sisältää Non stopeja.

## Lähteet
Tauno Niklander

**Tauno Aulis Niklander** (18. syyskuuta 1911 Helsinki – 14. kesäkuuta 2006 Helsinki) oli suomalainen varatuomari ja Merenkulkuhallituksen ylijohtaja.

Tauno Niklanderin vanhemmat olivat ajuri Konstantin Niklander ja Elin Katariina Tolonen. Niklander pääsi ylioppilaaksi 1930 js suoritti ylemmän oikeustutkinnon Helsingin yliopistossa 1936 sekä valmistui lakitieteen kandidaatiksi 1942 ja lakitieteen lisensiaatiksi 1948. Hän sai varatuomarin arvon 1942.

Niklander toimi vuodesta 1936 tullilaitoksen palveluksessa ensin Viipurin tullikamarin tullisyyttäjänä ja viimeksi tullihallituksen sihteerinä 1943–1946. Hän oli kauppa- ja teollisuusministeriön hallitussihteerinä vuodesta 1946 ja viimeksi hän toimi merenkulkuhallituksessa merenkulkuneuvoksena 1955–1962 ja ylijohtajana 1962–1978. Hän oli mukana kehittämässä erityisesti öljyvahinko- ja veneilylainsäädäntöä.

Viimeisenä virkavuotenaan Niklander ryhtyi johtamaan vapaaehtoista toimikuntaa jonka tarkoituksena oli pelastaa perinteinen pursilippu jonka poistamista suunniteltiin lippulain uudistuksen myötä.  Koska tähän toimikuntaan lähtivät mukaan Suomen vaikutusvaltaisimmat tahot, se saavutti tarkoituksensa ja pursilippu säilytti perinteisen kansallislipun asemansa, tosin hyvin paljon tiukennetuilla ehdoilla.  

Eläkkeellä ollessaan Niklander kirjoitti kirjan Suomen panssarilaivojen historiasta (*Meidän panssarilaivamme*. T. Niklander, Helsinki 1996 ).

Tauno Niklander oli naimisissa vuodesta 1944 hammaslääkäri Hilma Lahja Johanna Alarannan kanssa.

## Lähteet
* Helsingin Sanomat Muistot-sivusto : Tauno Niklander 
* Kuka kukin on 1954 (Projekt Runeberg)
Sears (auto)

**Sears** oli vuosina 1906-1911 valmistettu yhdysvaltalainen automerkki. Sears-autoja valmistettiin kaikkiaan 3500 kappaletta. Searsin henkilö- ja tavara-autoja valmisti Thomas B. Jeffery & Co Sears Motors. Kaikissa Searseissa oli ilmajäähdytteinen kaksisylinterinen bokserimoottori ja umpikumirenkaat. Sears-autoja myytiin postimyynnin kautta  ja alkuperäinen yritys on nykyään Yhdysvaltain suurin postimyyntiliike. Aikoinaan yritys oli suuri hevoskärryjen valmistaja.

Suomessa Kuopion automuseossa on vuonna 1909 valmistettu Sears Model H. Se näyttää hevosajoneuvolta matkustamon ylösvedetyn nahkakuomun vuoksi. Autoon mahtuu kaksi ihmistä. Ilmajäähdytteinen moottori tuottaa 7 kW eli 10 hv. Vaihteisto on portaaton variaattori.

## Lähteet
* Tekniikan Maailma 12/2006
* Tekniikan Maailma 8/2007

### Viitteet

## Aiheesta muualla
* The Wichita Eagle, 1911 Sears car
Niklander

**Niklander** on seuraavien suomalaisten henkilöiden sukunimi:

* Alwar Niklander (1875–1969), liikemies
* Elmer Niklander (1890–1942), kiekonheittäjä ja kuulantyöntäjä
* Hannu Niklander (s. 1951), kirjailija, Alwar Niklanderin pojanpoika
* Kirsti Salmi-Niklander (o.s. *Salmi*, s. 1957), folkloristi, Hannu Niklanderin puoliso
* Tauno Niklander (1911–2006), merenkulkuhallituksen ylijohtaja

## Katso myös
* Nikander
Oshawa Generals

**Oshawa Generals** on kanadalainen juniorijääkiekkoseura, joka pelaa Ontario Hockey Leaguessa. Generals on OHL:n kaikkien aikojen menestynein seura 12 mestaruudellaan. Joukkue on voittanut myös Memorial Cupin 5 kertaa. Generalsia edustaneita pelaajia on päässyt NHL:ään toiseksi eniten OHL-seuroista.

Generals-lähtöisistä pelaajista Bobby Orr ja Alex Delvecchio on valittu Hockey Hall of Fameen. Muita menestyneitä Generals-pelaajia ovat esimerkiksi Rick Middleton, Eric Lindros, Jason Arnott ja John Tavares. Suomalaisista pelaajista Petri Matikainen on edustanut Oshawaa kahden kauden ajan.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Brad Malone 
* **Apuvalmentaja:** Mike Farrugia 
* **Apuvalmentaja:** Patrick Sexton 
* **Maalivahtivalmentaja:** Mike Parson 
* **Videovalmentaja:** Matt Overeem 
* **Fysiikkavalmentaja:** Dan Noble 
* **Taitovalmentaja:** Anthony Cornacchia 
* **Huoltopäällikkö:** Bryan Boyes 
* **Puheenjohtaja:** Rocco Tullio 
* **Jääkiekkotoiminnanjohtaja:** Mike Kelly 
* **Toimitusjohtaja:** Roger Hunt 
* **Henkilöstö- & Kykyjenetsinnänjohtaja:** Dan Currie 
* **Analytiikanjohtaja:** Anthony Herrington 

*Lähde: EliteProspects*

## Lähteet

## Aiheesta muualla
* Oshawa Generalsin verkkosivut 
* Oshawa Generalsin EliteProspects sivut
Valkopääbulbuli

**Valkopääbulbuli** (*Cerasophila thompsoni*) on bulbulien heimoon kuuluva varpuslintu.

## Levinneisyys
Valkopääbulbulia tavataan Myanmarissa, Thaimaassa ja Vietnamissa. Sen on kuvattu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Erik Gillberg

**Erik Paul Oskar Gillberg** (9. lokakuuta 1926 Hämeenlinna – 21. helmikuuta 1999 Espoo) oli suomalainen vuorineuvos ja Sisu-auto Oy:n, ent. Suomen Autoteollisuus, toimitusjohtaja vuosina 1971–1983. Hän oli koulutukseltaan diplomi-insinööri. Vuorineuvoksen arvo hänelle myönnettiin 1982.

## Lähteet
Sepelbulbuli

**Sepelbulbuli** (*Neolestes torquatus*) on bulbulien heimoon kuuluva varpuslintu.

## Levinneisyys
Sepelbulbulia tavataan Angolassa, Kongossa, Kongon demokraattisessa tasavallassa, Gabonissa, Ruandassa ja Sambiassa. Sen on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Nikatori

**Nikatori** (*Nicator chloris*) eli aiemmalta nimeltään **bulbulilepinkäinen** on nikatorien heimoon kuuluva varpuslintu.

## Levinneisyys
Nikatoria tavataan laajalla alueella Afrikassa. Sen levinneisyysalue ulottuu Senegalista Nigerian kautta Etelä-Sudaniin, Ugandaan, Tansaniaan ja Angolaan. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Sarnia Sting

**Sarnia Sting** on kanadalainen juniorijääkiekkoseura, joka pelaa Ontario Hockey Leaguessa. Seura pelaa kotiottelunsa Ontarion provinssin Sarniassa. Sarnia Sting on pelannut OHL:ssä kaudesta 1994–1995 lähtien. Sitä ennen seura tunnettiin nimellä Newmarket Royals.

Kenties tunnetuin Sarnia Stingsiä edustanut pelaaja on Steven Stamkos, jonka Tampa Bay Lightning varasi ensimmäisenä . Toinen Sarnia Stingsiä edustanut NHL:n ykkösvaraus on Nail Jakupov, jonka Edmonton Oilers varasi vuonna .

SM-liigassa pelanneita Sting-lähtöisiä pelaajia ovat esimerkiksi David Nemirovsky ja Joey Tenute.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Alan Letang 
* **Apuvalmentaja:** Brayden Guy 
* **Apuvalmentaja:** Dustin Jeffrey 
* **Apuvalmentaja:** David Matsos 
* **Maalivahtivalmentaja:** Franky Palazzese 
* **Apumaalivahtivalmentaja:** Kaden Fulcher 
* **Videovalmentaja:** Ayden Letang 
* **Videokoordinaattori:** Kevin Morgan 
* **Fysiikkavalmentaja:** Tyson Slack 
* **Huoltopäällikkö:** Dawson Young 
* **Puheenjohtaja:** David Legwand 
* **Toimitusjohtaja:** Dylan Seca 
* **Henkilöstöjohtaja:** Matt Hogan 
* **Analytiikanjohtaja:** Dave MacPherson 
* **Pelaajakehitysjohtaja:** Scott Jones 
* **Kykyjenetsinnänjohtaja:** Kyle Craner 

*Lähde: EliteProspects*

## Lähteet

## Aiheesta muualla
* Sarnia Stingin verkkosivut 
* Sarnia Stingin EliteProspects-sivut
Alfa-tokoferoli

**Alfa-tokoferoli** on yksi E-vitamiinin muodoista, joka ensisijaisesti imeytyy ja kertyy ihmisten elimistöön. Alfa-tokoferolin E-koodi on E307. Alfa-tokoferolissa on kolme erillistä keskusta, joten kyseessä on kiraalinen molekyyli. Alfa-tokoferolia käytetään ruuissa hapettumisenestoaineena ja sen suurin sallittu käyttömäärä vuorokautta kohden eli ADI-arvo on 2 milligramma jokaista kilogrammaa kohden. Alfa-tokofenolia saa käyttää kaikissa rasvaa sisältävissä elintarvikkeissa, joissa myös muiden lisäaineiden käyttäminen on voimassa olevien säädösten mukaan sallittua.

Alfa-tokoferoli on väritöntä veteen liukenematonta öljyä, joka kuitenkin liukenee dietyylieetteriin, asetoniin, trikloorimetaaniin ja öljyihin. Yhdiste kestää lämpöä suhteellisen hyvin ellei happi tai valo pääse vaikuttamaan siihen samanaikaisesti. Alkalit ja hapettimet hajottavat alfa-tokoferolia helposti.

## Katso myös
*Beeta-tokoferoli
*Delta-tokoferoli
*Gamma-tokoferoli

## Lähteet

## Aiheesta muualla
*PubChem: alpha-Tocopherol 
*Human Metabolome Database (HMDB): Alpha-Tocopherol 
*Food Component Database (FooDB): Alpha-Tocopherol  
*Kyoto Encyclopedia of Genes and Genomes (KEGG): alpha-Tocopherol 
*ChemBlink: D-alpha-Tocopherol 
*Dr. Duke's Phytochemical and Ethnobotanical Databases: Alpha-Tocopherol 
*Pherobase: Semiochemical - vitamin E, alpha-Tocopherol 
* The Comparative Toxicogenomics Database (CTD): alpha-Tocopherol
Holberg-palkinto

**Holberg-palkinto** on Norjan valtion rahoittama yhteiskuntatieteiden tunnustuspalkinto. Se on jaettu vuodesta 2003 ja se on nimetty 1700-luvun tanskalais-norjalaisen kirjailijan Ludvig Holbergin mukaan. 

Palkinnon myöntää Holbergin syntymäkaupungissa Bergenissä Norjan valtio. 

Holberg-palkintoa on sanottu yhteiskuntatieteiden vastineeksi Nobel-palkinnolle. Palkinnon summa on kuusi miljoonaa (aiemmin 4,5 miljoonaa) Norjan kruunua eli noin 550&nbsp;000 euroa.

## Palkinnon saajat
 

Samaan tapaan jaetaan kirjailijoille Tanskassa Holberg-mitali, mutta nämä ovat kaksi eri asiaa.

## Lähteet

## Aiheesta muualla
* Holberg-palkinnon sivut
3T (täsmennyssivu)

**3T** voi tarkoittaa seuraavia:

* 3T, yhdysvaltalainen R&B-yhtye
* 3T, on suomalainen tekniikan viikkolehti
* azerbaidžanilaisen Turan Air -lentoyhtiön IATA-koodi
* 3T Cycling, italialainen pyöräilytarvikeyritys
Arto Sieppi

**Arto Sieppi** (s. 18. elokuuta 1965 Turku) on valmennuksen kehityspäällikkö Kuortaneen urheiluopistossa.

Aiemmin hän on toiminut muun muassa Suomen urheilusukeltajain liiton koulutus- ja valmennuspäällikkönä vuosina 1990–1996 ja nuorten alle 17-vuotiaitten jääkiekon maajoukkueen päävalmentajana.

Hän on kirjoittanut vuonna 1991 kirjan, *Nuoren sukeltajan opas*, yhdessä Petteri Paakkunaisen kanssa.

## Lähteet
Sinitöyhtömonarkki

**Sinitöyhtömonarkki** (*Elminia longicauda*) on sieppomonarkkien heimoon kuuluva varpuslintu.

## Levinneisyys
Sinitöyhtömonarkkia tavataan laajalla alueella Afrikassa. Sen levinneisyysalue ulottuu Senegalista Keniaan ja Angolaan. Lajia on kuvattu harvinaisesta paikallisesti yleiseksi. Sen kannankehitys on vakaa, ja se on luokiteltu elinvoimaiseksi.

## Lähteet
Jack Sparrow (kappale)

**Jack Sparrow** on yhdysvaltalaisen komediaryhmä The Lonely Islandin ja pop-rock-laulaja Michael Boltonin tekemä kappale. Kappale ja sen musiikkivideo saivat ensiesiintymisensä *[[Saturday Night Live]]* -komediasarjassa toukokuussa 2011.

Kappale alkaa kohtauksesta, jossa Michael Bolton on saapunut The Lonely Islandin studiolle nauhoittamaan uutta hip hop -kappaletta, joka kertoo ryhmän jäsenten juhlimisesta ja naisten valloittamisesta eräällä yökerholla. Kertosäkeisiin tultaessa Bolton ikään kuin pilaa kappaleen laulamalla vain omista suosikkielokuvistaan, joista päähuomio kiinnittyy *[[Pirates of the Caribbean (elokuvasarja)|Pirates of the Caribbean]]* -sarjaan. Kappaleessa viitataan myös elokuviin *[[Jerry Maguire – elämä on peliä]]*, *[[Forrest Gump]]*, *[[Erin Brockovich (elokuva)|Erin Brockovich]]* ja *[[Scarface – arpinaama]]*.

Kappaleen kirjoittivat The Lonely Islandin jäsenet Andy Samberg, Akiva Schaffer ja Jorma Taccone yhdessä tuottaja Michael Woodsin kanssa kesällä 2010. Jäsenet päätyivät ottamaan yhteyttä legendaariseen Michael Boltoniin saadakseen tämän mukaan äänityksiin. Hän ei kuitenkaan ollut kovin innostunut asiasta lähinnä siinä esiintyvän karkean kielen vuoksi. Pitkien taivuttelujen jälkeen The Lonely Island sai Boltonin liittymään kappaleen tekoon. Nauhoituksien jälkeen ryhmä kuvasi sille musiikkivideon, jossa Bolton esitti edellä mainittujen suosikkielokuviensa päähenkilöjä, mutta kappaleen nimen mukaisesti pääasiassa Jack Sparrow'ta.

Videon tekijät latasivat kappaleen saman tien Internetin YouTube-videopalveluun, jolloin se levisi viraalivideona. Kappale on kerännyt vuoden 2013 kesään mennessä jo yli 100 miljoonaa näyttökertaa. Lisäksi se on saanut paljon positiivista palautetta eri mediakriitikoilta ja muilta -henkilöiltä.

## Listasijoitukset

## Lähteet
Åke Granlund

**Åke Ragnar Granlund** (28. huhtikuuta 1914 Porvoo – 4. toukokuuta 1988 Helsinki) oli suomalainen kielitieteilijä. Väiteltyään itäuusmaalaisista ruotsalaisperäisistä paikannimistä hän sai filosofian tohtorin arvon 1956. 

Granlund oli vuosina 1956–1962 ruotsin kielen lehtori Helsingin yliopistossa ja Svenska handelshögskolanissa Helsingissä sekä Handelshögskolanissa ensin vuosina 1962–1964 dosentti ja 1964–1977 professori.  

Granlund tutki Uudenmaan ruotsinkielisiä paikannimiä, ja väitteli 1956 aiheesta *Studier över östnyländska ortnamn*, jossa hän käsittelee Helsingin itäpuolisia ruotsalaisperäisiä pitäjän- ja kylännimiä. Kirjoituksessaan *Nylandsdelen av det danska itinerariet* (1963) hän tutki uusmaalaisia nimiä kuvauksissa, jotka käsittelevät Tanskasta Ruotsin ja Suomen rannikon kautta Porkkalaan ja Viroon kulkevia muinaisia purjehdusreittejä. Hän tutki myös Uudenmaan asuttamisesta kertovia paikannimiä (1972, 1978), ja tutkielmassa *En västnyländsk namntyp* hän käsitteli -ans-loppuisia (Basans, Botans jne.) länsiuusimaalaisia talojen ja kylien nimiä (1965).

## Lähteet

## Kirjallisuutta
*
Pikkunikatori

**Pikkunikatori** (*Nicator vireo*) eli aiemmalta nimeltään **pikkubulbulilepinkäinen** on nikatorien heimoon kuuluva varpuslintu.

## Levinneisyys
Pikkunikatoria tavataan Angolassa, Kamerunissa, Keski-Afrikan tasavalta, Kongossa, Kongon demokraattisessa tasavallassa, Päiväntasaajan Guineassa, Gabonissa ja Ugandassa. Lajin kannankehitys on vakaa, ja se on luokiteltu elinvoimaiseksi.

## Lähteet
Ruttojuuriyökkönen

**Ruttojuuriyökkönen** (*Hydraecia petasitis*) on harvinainen loppukesän ja alkusyksyn yökköslaji.

## Koko ja ulkonäkö
Verrattuna muihin *[[Hydraecia]]*-suvun lajeihin ruttojuuriyökkönen on selvästi kookkaampi, väritykseltään tasaisempi ja sen etusiivet ovat pituuteensa nähden leveämmät. Etusiipien pohjaväri on tumman violetinharmaa ilman punertavaa sävyä ja rengas- sekä munuaistäplä erottuvat muuta siipeä vaaleampina. Ulompi poikkiviiru kaartuu melko tasaisesti tehden kuitenkin jyrkän mutkan ennen siiven etureunaa. Olennaisena tuntomerkkinä siiven ulkoreunan tuntumassa kulkevan aaltoviirun keskiosa on terävästi mutkitteleva. Takasiivet ovat tasaisesti tumman ruskeat ja niissä sekä keskitäplä että kaarijuova erottuvat yläpinnalla vain heikosti, alapinnalla selvästi paremmin. Siipiväli vaihtelee 41&ndash;51 mm.

## Levinneisyys ja lentoaika
Lajin levinneisyys ulottuu Länsi-Euroopasta Skandinaviaan, Baltiaan ja idässä Siperian länsiosiin.

Suomessa ruttojuuriyökkönen on verraten uusi tulokas, joka tavattiin ensimmäistä kertaa vuonna 1938 Lemlandista. Yksilö tunnistettiin kuitenkin uudeksi lajiksi vasta sen jälkeen kun Virolahdelta tavattiin toinen yksilö vuonna 1975. Nykyisin lajin havainnot painottuvat vahvasti maan eteläosiin, etenkin etelärannikon tuntumaan, mutta satunnaisemmin sitä on havaittu aina Vaasan korkeudella saakka. Perhoset ovat lennossa yhtenä sukupolvena elokuun alusta syyskuun loppupuolelle.

## Elinympäristö ja elintavat
Toukan ravinnon vuoksi laji on sidoksissa ruttojuurikasvustoihin. Sen vuoksi se on esiintymiseltään paikoittainen, joskin saattaa sopivalla paikalla olla runsaslukuinen. Etelämpänä Euroopassa elinympäristöjä ovat suot ja jokivarret, pohjoisempana lähinnä puutarhat. Elintavoiltaan piilottelevana se lienee yleisempi kuin havainnot antavat ymmärtää. Perhoset lentävät hämärän tullen ja tulevat valolle.

Toukka elää aluksi ruttojuurten versoissa tehden niihin tunnusomaisen syömäjäljen. Myöhemmin toukat elävät juurakoissa. Niillä on myös taipumusta syödä toisiaan. Muna talvehtii.

## Ravintokasvi
Toukan ravintokasvi on etelänruttojuuri (*Petasites hybridus*).

## Lähteet

## Aiheesta muualla
* Suomen Perhoset: Ruttojuuriyökkönen 
* Bestimmungshilfe des Lepiforums
XXV (Klamydian albumi)

**XXV** on Klamydian albumi, joka julkaistiin 13. syyskuuta 2013. Levyltä julkaistiin ensimmäisenä singlenä kappale *Älä pelkää!*.

Albumi debytoi Suomen virallisen listan sijalla 1. ja myi kultaa.

## Kappaleet
### CD 1
# Neljä ystävää
# Älä pelkää!
# Rahat veteraaneille!
# Ripota mun tuhkani Kyrönjokeen
# Rakas hullu (mukana Alexi Laiho, Tuomas Holopainen ja Tonmi Lillman)
# Keikkaa pukkaa
# Klamydia on perseestä
# Ruma on kaunis
# Kolmen soinnun maisterit
# Täit syö ja maailma vihaa
# Antti Tuiskun vuosirenkaat
# Isi haisee rokkenrollilta
# Werstaan pohjat
# Elämänhalu

### CD 2
#  Surumarssi
# Mitä pyhempi, sen pahempi
# Eksyneet
# Isi haisee rokkenrollilta (mukana Francine)
# Kerran kesässä (mukana Petri Nygård)
# Tiukkaa satsia
# KK

## Kokoonpano
* Vesku Jokinen – laulu
* Jari Helin – kitarat
* Sami Kohtamäki – basso
* Riku Purtola – rummut

### Vierailevat muusikot
* Antti Pitkäjärvi – piano, harmonikka, taustalaulu
* Tapio Wilska – taustalaulu
* Arska Laurila – tamburiini, vibraslap
* Alexi Laiho – soolokitara kappaleessa "Rakas hullu"
* Tuomas Holopainen – koskettimet kappaleessa "Rakas hullu"
* Tonmi Lillman – rumpulooppi kappaleessa "Rakas hullu"

## Arvostelut
* Kaaoszine: 9.5/10
* Soundi: 

## Lähteet
Bror-Anton Granvik

**Bror-Anton Granvik** (9. tammikuuta 1917 Teerijärvi – 17. huhtikuuta 1997 Helsinki) oli suomalainen metsätieteilijä. 

## Henkilöhistoria
Granvikin vanhemmat olivat liikemies Johan Oskar Granvik ja Matilda Cecilia Furu ja puoliso vuodesta 1943 Margaretha Charpentier. Granvik tuli ylioppilaaksi Kokkolan ruotsalaisesta yhteiskoulusta 1937, suoritti metsänhoitajan tutkinnon 1946 ja valmistui maatalous- ja metsätieteen kandidaatiksi 1954. Oppiaineen lisensiaatiksi hän valmistui 1967 ja väitteli samana vuonna tohtoriksi. Granvik toimi ennen yliopistouraansa metsänhoitajana muun muassa Työtehoseurassa ja oli myös useita vuosia metsäopiston johtaja. Hän oli Helsingin yliopiston metsäteknologian  apulaisprofessori 1968–1972 ja ruotsinkielinen professori 1972–1982. Granvik julkaisi tutkimuksia muun muassa puunkorjuun ja sahateollisuuden alalta. Jäätyään eläkkeelle hän toimi vielä dosenttina 1982–1986. 

## Julkaisuja
* *Tutkimuksia moottoriajoneuvojen käyttömahdollisuuksista järeän puutavaran vetäjinä sekä autovarsiteiden rakentamisesta ja hoidosta*, 1949
* *Fysiologisten näkökohtien huomioonottaminen metsänhakkuussa*, 1950, Mikko Kantola, Bror-Anton Granvik
* *Tutkimuksia eräiden ratapölkkylajien sahauksesta kenttäsirkkelisahalla*, 1952, Bror-Anton Granvik, Seppo Levanto
* *Tutkimuksia jännesahojen haritusvälineistä ja -menetelmistä*, 1957
* *Kenttäpyörösahauksesta*, 1957
* *Havusahatavaran valmistus kenttäpyörösahalla: Työtieteellinen tutkimus*, 1967 (väitöskirja)
* *Hankintahakkuut ja maatilakokonaisuus*, Kauko Hahtola, Bror-Anton Granvik
* *Sahaustuloksen määrä ja laatu havutukkien kenttäpyörösahauksessa*, 1968
* *Puunkorjuun tuottavuuteen vaikuttavat tekijät*, 1968, yhdessä muiden kanssa
* *Finlandssvensk skoglig yrkesutbildning under 75 år: en utbildningshistorisk återblick*, 1986
* *Puu- ja metsäteknologian peruskäsitteitä ja termejä = Trä- och skogsteknologiska grundbegrepp och termer. Osa 1, Puutiede = Trävetenskap*, 1988

## Lähteet
Kasten De Pont

**Kasten Fredrik Ferdinand De Pont** (; 15. helmikuuta 1849 Somero – 1. huhtikuuta 1929 Helsinki) oli suomalainen Venäjän armeijassa palvellut kenraalimajuri. Sotilasuransa jälkeen hän toimi usean eri läänin kuvernöörinä.

## Perhe

Kasten de Pontin vanhemmat olivat tilanomistaja ja kollegiregistraattori Karl Jakob Reinhold De Pont sekä Klara Tilda Lovisa Gadolin. Hänen puolisonaan oli vuodesta 1882 Emilia Magdalena Linder, jonka vanhemmat olivat ylihovijahtimestari Constantin Linder ja kreivitär Marie Musin-Puškin. Emilia Magdalena oli kamariherra Hjalmar Linderin sisko.

## Ura
De Pont opiskeli Haminan kadettikoulussa vuosina 1860–1868 ja aloitti sotilasuransa vänrikkinä Henkikaartin Izmailovon rykmentissä. Hänet nimitettiin vuonna 1876 tarkk’ampujapataljoonan komentajaksi ja ylennettiin seuraavana vuonna alikapteeniksi. Vuosien 1877–1878 Turkin sodassa De Pont osallistui muun muassa Gornyi Dubnjakin taisteluun, Plevnan piiritykseen, Pravecin taisteluun, Shandornikin pommitukseen, Balkanvuorten ylitykseen, Sofian valtaukseen sekä Taschkisenon ja Wraschdebnan taisteluihin. Sodan jälkeen hänet nimitettiin keisarin henkivartiokomppanian päälliköksi kapteenin arvoisena ja vuonna 1880 keisarin sivusadjutantiksi. Vuodesta 1881 De Pont toimi Suomen asevelvollisen sotaväen palveluksessa ja oli vuosina 1882–1885 Suomen Sotaylioikeuden jäsenenä. Hänet ylennettiin 1881 everstiluutnantiksi ja 1885 everstiksi.

De Pont oli vuonna 1894 kahden kuukauden ajan Viipurin läänin kuvernöörinä ja vuosina 1895–1897 Suomen kaartin komentajana. Hänet ylennettiin vuonna 1896 kenraalimajuriksi ja nimitettiin seuraavana vuonna Uudenmaan läänin kuvernööriksi, mutta hän erosi tästä tehtävästä ja samalla armeijasta vuonna 1900. Sen jälkeen hän toimi kuusi vuotta viljelijänä omistamallaan Kotkaniemen tilalla Vihdissä ja osallistui paikalliseen yhdistystoimintaan. Vuonna 1906 hänet nimitettiin Vaasan läänin kuvernööriksi ja hänelle annettiin salaneuvoksen arvo. Hän kuitenkin erosi uudestaan vuonna 1910 toisen sortokauden lisääntyvien laittomuuksien vuoksi ja vetäytyi eläkkeelle.

## Ritarikunnat

*  Pyhän Stanislauksen ritarikunnan III luokka (Venäjä, 1878)
*  Pyhän Annan ritarikunnan III luokka (Venäjä, 1878)
*  Pyhän Annan ritarikunnan II luokka (Venäjä, 1888)
*  Pyhän Vladimirin ritarikunnan IV luokka (Venäjä, 1892)
*  Pyhän Vladimirin ritarikunnan III luokka (Venäjä, 1895)
*  Pyhän Stanislauksen ritarikunnan I luokka (Venäjä, 1900)
Lähde:

## Lähteet
Hotelli Carlton Cannes

**Hotelli Carlton Cannes** (ransk. **Hôtel InterContinental Carlton de Cannes**) sijaitsee Ranskan Cannesissa Promenade de la Croisetten rantakadulla. Hotelli on perustettu vuonna 1911, ja siinä on 332 huonetta.

Hotellilla on ollut keskeinen asema Cannesin elokuvajuhlissa niiden alusta eli vuodesta 1946 lähtien. Hotelli Carlton on esillä myös Alfred Hitchcockin vuonna 1955 ohjaamassa elokuvassa *[[Varkaitten paratiisi]]*.

28. heinäkuuta 2013 Hotelli Carltonissa ollut Lev Levievin jalokivinäyttely ryöstettiin. Ryöstön arveltiin olleen yksi maailman suurimmista jalokiviryöstöistä, ja ryöstön arvoksi arveltiin jopa 136 miljoonaa.

## Lähteet

## Aiheesta muualla
Delta-tokoferoli

**Delta-tokoferoli** on yksi E-vitamiinin muodoista. E-koodiltaan delta-tokoferoli on E&nbsp;309 ja sitä käytetään alfa-tokoferolin, beeta-tokoferolin ja gamma-tokoferolin tavoin elintarvikkeissa estämään happamoitumista ja säätelemään elintarvikkeen toimintaa.

## Katso myös
*Alfa-tokoferoli
*Gamma-tokoferoli

## Lähteet

## Aiheesta muualla
*PubChem: delta-Tocopherol 
*Human Metabolome Database (HMDB): Delta-Tocopherol 
*Food Component Database (FooDB): d-Tocopherol 
*Kyoto Encyclopedia of Genes and Genomes (KEGG): delta-Tocopherol 
*ChemBlink: D-delta-Tocopherol 
*Dr. Duke's Phytochemical and Ethnobotanical Databases: Delta-Tocopherol 
* The Comparative Toxicogenomics Database (CTD): delta-tocopherol
IRB

**IRB** voi olla lyhenne seuraavista:

*International Rugby Board, kansainvälinen rugby-järjestö
*Irlannin tasavaltalaisveljeskunta (*Irish Republican Brotherhood*), Irlannin itsenäisyyttä 1800-luvun lopussa ja 1900-luvun alussa tavoitellut militantti salaseura
Gamma-tokoferoli

**Gamma-tokoferoli** on yksi E-vitamiinin muodoista. E-koodiltaan gamma-tokoferoli on E&nbsp;308 ja sitä käytetään alfa-tokoferolin, beeta-tokoferolin ja delta-tokoferolin tavoin elintarvikkeissa estämään happamoitumista ja säätelemään elintarvikkeen toimintaa.

## Katso myös
*Alfa-tokoferoli
*Beeta-tokoferoli
*Delta-tokoferoli

## Lähteet

## Aiheesta muualla
*PubChem: Gamma-Tocopherol 
*Human Metabolome Database (HMDB): Gamma-Tocopherol 
*Food Component Database (FooDB): Gamma-Tocopherol 
*Kyoto Encyclopedia of Genes and Genomes (KEGG): gamma-Tocopherol 
*ChemBlink: D-gamma-Tocopherol 
*Dr. Duke's Phytochemical and Ethnobotanical Databases: Gamma-Tocopherol
Tuhkatöyhtömonarkki

**Tuhkatöyhtömonarkki** (*Elminia albicauda*) eli aiemmalta nimeltään **ugandantöyhtömonarkki** on sieppomonarkkien heimoon kuuluva varpuslintu.

## Levinneisyys
Tuhkatöyhtömonarkkia tavataan Angolassa, Burundissa, Kongon demokraattisessa tasavallassa, Malawissa, Mosambikissa, Ruandassa, Tansaniassa, Ugandassa ja Sambiassa. Sen kannankehitys on vakaa, ja se on luokiteltu elinvoimaiseksi.

## Lähteet
Sinikka Gripenberg

**Sinikka Marjatta Hellevi Gripenberg** (o.s. **Parviainen**; s. 25. elokuuta 1940 Helsinki) on suomalainen tanssija, koreografi ja tanssipedagogi. Hän on merkittävimpiä suomalaisia modernin tanssin pedagogeja. Gripenberg on toiminut tanssinopettajana vuodesta 1958 ja ammattitanssijana vuodesta 1962.

Gripenberg opiskeli modernia tanssia Kaarina Mansikkalan ja Riitta Vainion johdolla sekä klassista balettia Kari Karnakosken koulussa ja Marita Ståhlbergin kursseilla. Hän opiskeli myös New Yorkissa 1970–1971 yhdysvaltalaisen Martha Grahamin kehittämää tanssia, johon kuului koko vartalon käyttö, elävyys ja hengitys.

Gripenbergillä oli oma tanssikoulu Helsingissä 1964–1969. Hän opetti vuodesta 1971 Helsingin Tanssiopistossa, sitten Pariisissa 1975–1977 ja Kansallisbaletin balettikoulussa vuodesta 1978. 1990-luvun puolivälissä Gripenberg alkoi kehittää ns. pehmeää nykytanssia, joka sopii kaikenikäisille.

Gripenbergille myönnettiin valtion taiteilijaeläke vuonna 2001.

## Lähteet

## Kirjallisuutta
*
Artto Granroth

**Artto Einar August Granroth** (12. maaliskuuta 1914 Helsinki – 15. maaliskuuta 1987) oli suomalainen sellotaiteilija. Hän opiskeli Helsingissä Ossian Fohströmin ja Tibor de Machulan ohjaamana sekä Berliinissä ja Pariisissa. Hän soitti Viipurin orkesterissa vuosina 1933–1935, Helsingin teatteriorkesterissa 1935–1937 ja vuodesta 1937 Radion sinfoniaorkesterissa, jossa hän oli soolosellisti vuodesta 1947. Kamarimuusikkona hän soitti muun muassa Radion sinfoniasekstetissä vuosina 1938–1958, Sibelius-kvartetissa 1938–1963 sekä triossa, jossa soittivat hänen veljensä viulisti Arno Granroth ja pianisti Timo Mikkilä.

## Lähteet
World Rugby

**World Rugby** (**WR**) on kansainvälinen rugby unionin kattojärjestö. WR on sadan jäsenjärjestön kattojärjestö, ja sen tehtäviin kuuluu muun muassa maailmanmestaruuskilpailujen järjestäminen neljännesvuosittain. Järjestön päämaja sijaitsee Dublinissa Irlannissa.

World Rugbyn (silloin nimellä *International Rugby Football Board*) perustivat vuonna 1886 Skotlannin, Walesin ja Irlannin alueelliset liitot. Englanti liittyi mukaan 1890. Australia, Uusi-Seelanti ja Etelä-Afrikka tulivat täysjäseniksi 1949 ja Ranska 1970. Loput 80 rugbyliittoa liittyivät mukaan vuosien 1987–1999 aikana.

Vuonna 1998 järjestö nimettiin International Rugby Boardiksi, ja vuonna 2014 käyttöön tuli nykyinen nimi World Rugby.

Järjestön puheenjohtajana on vuodesta 2008 lähtien toiminut ranskalainen Bernard Lapasset.

## Lähteet

## Aiheesta muualla
*World Rugbyn virallinen sivusto
Pikkutöyhtömonarkki

**Pikkutöyhtömonarkki** (*Elminia nigromitrata*) on sieppomonarkkien heimoon kuuluva varpuslintu.

## Levinneisyys
Pikkutöyhtömonarkkia tavataan laajalla alueella Afrikan länsi- ja keskiosissa. Se on luokiteltu elinvoimaiseksi.

## Lähteet
Valkovatsamonarkki

**Valkovatsamonarkki** (*Elminia albiventris*) on sieppomonarkkien heimoon kuuluva varpuslintu.

## Levinneisyys
Valkovatsamonarkkia tavataan Burundissa, Kamerunissa, Kongon demokraattisessa tasavallassa, Päiväntasaajan Guineassa, Nigeriassa, Ruandassa ja Ugandassa. Lajia on kuvattu yleiseksi tai runsaslukuiseksi, ja sen kannankehitys on vakaa. Se on luokiteltu elinvoimaiseksi.

## Lähteet
174567 Varda

**174567 Varda** (väliaikainen nimitys ****) on cubewano, Neptunuksen takana Aurinkoa kiertävä kappale, jonka löysi J. A. Larsen 21. kesäkuuta 2003. Sen absoluuttinen kirkkaus on noin 3,4 ja halkaisija noin 695 kilometriä. Se on siis hyvin todennäköisesti kääpiöplaneetta. Kappale on nimetty J. R. R. Tolkienin kirjojen kuvitteellisen Varda-jumalattaren mukaan. 

Vardalla on myös kuu nimeltä Ilmarë, jonka löysi K. S. Nollin johtama tutkijaryhmä vuonna 2009.

Kiertoratojen perusteella näiden yhteismassa on .

## Lähteet
*
*

### Viitteet
Dmitri Miljutin

**Dmitri Aleksejevitš Miljutin** (; 10. heinäkuuta (J: 28. kesäkuuta) 1816 Moskova – 7. helmikuuta (J: 25. tammikuuta) 1912 Simeiz, Krim) oli venäläinen kreivi, sotilas ja poliitikko, joka toimi Venäjän keisarikunnan sotaministerinä vuosina 1861–1881. Hänen johdollaan toteutettiin monia merkittäviä armeijan uudistuksia, kuten asevelvollisuuden käyttöönotto.

Dmitri Miljutinin veli oli merkittävä valtiomies Nikolai Miljutin.

## Ura
Miljutin aloitti upseerinuransa vuonna 1833 tykistössä, valmistui Nikolain yleisesikunta-akatemiasta vuonna 1836 ja palveli Kaukasuksella vuosina 1838–1845, minkä jälkeen hänestä tuli yleisesikunta-akatemian opettaja. Hänet ylennettiin vuonna 1854 kenraalimajuriksi, ja kaksi vuotta myöhemmin hän palasi aktiivipalvelukseen Kaukasuksen armeijan esikuntapäälliköksi. Miljutin nimitettiin vuonna 1860 apulaissotaministeriksi ja marraskuussa 1861 sotaministeriksi.

Ministerinä Miljutin uudisti kokonaan Venäjän sotilaskoulutuksen, ja peruskoulutus saatettiin kaikkien alokkaiden ulottuville. Kadettikoulut kehitettiin korkeakouluiksi ja alemman upseeriston kouluttamiseksi perustettiin junkkarikouluja. Puolan kapinan jälkeen armeijan koko kaksinkertaistettiin. Miljutinin kaudella Venäjän sotilashallintoa hajautettiin jakamalla maa sotilaspiireihin, sotilaiden ruumiilliset rangaistukset kiellettiin ja sotilasoikeudenkäyntien oikeusjärjestystä muutettiin. Merkittävin uudistus oli kuitenkin vuonna 1874 käyttöönotettu yleinen asevelvollisuus, joka koski kaikkia 20-vuotiaita miehiä lukuun ottamatta erityissyistä vapautukseen oikeutettuja. Samassa yhteydessä palvelusaika voitiin lyhentää 25 vuodesta kuuteen vuoteen. Palvelusajan jälkeen asevelvolliset olivat yhdeksän vuotta reservissä ja sen jälkeen 40-vuotiaiksi saakka nostoväessä, johon kuuluivat myös kaikki aktiivisesta palveluksesta vapautetut. Uudistus oli mullistava, vaikka lukuisten perheellisyyteen liittyneiden poikkeusehtojen seurauksena pääosa ikäluokasta itse asiassa vältti palveluksen.

Miljutin olisi halunnut ulottaa asevelvollisuusjärjestelmän sellaisenaan myös Suomen suuriruhtinaskuntaan, mutta lopulta sotaministeriö ja keisari hyväksyivät suomalaisten toivomat merkittävät poikkeukset, joiden myötä Suomi sai oman asevelvollisen sotaväkensä vuonna 1881.

Varsinkin Venäjän menestys vuosien 1877–1878 Turkin sodassa osoitti Miljutinin toteuttamien uudistusten hyödyllisyyden. Hän sai kuitenkin myös paljon vaikutusvaltaisia vihamiehiä, sillä hänen uudistuksensa heikensivät aatelin etuoikeuksia armeijassa. Miljutin vetäytyi eläkkeelle pian keisari Aleksanteri II:n kuoleman jälkeen toukokuussa 1881. Myöhemmin hänet nimitettiin valtakunnanneuvoston jäseneksi. Kreivin arvon hän oli saanut jo vuonna 1878. Vuonna 1898 Miljutin sai vielä sotamarsalkan arvon Aleksanteri II:n muistomerkin paljastusjuhlien yhteydessä. Hän oli viimeinen Venäjän keisarikunnassa marsalkaksi ylennetty.

## Lähteet

* 

### Viitteet

## Aiheesta muualla

*МИЛЮТИН Дмитрий Алексеевич  Venäjän puolustusministeriö
*Дмитрий Алексеевич Милютин  Hrono.ru
Det de Beus

**Anna Maria Bernadette "Det" de Beus** (18. helmikuuta 1958 Utrecht – 21. heinäkuuta 2013 Rijswijk) oli alankomaalainen maahockeypelaaja, olympiavoittaja, maailman- ja Euroopan mestari.

De Beus kuului Alankomaiden maajoukkueeseen sen voittaessa olympiakultaa Los Angelesissa 1984 ja olympiapronssia Soulissa 1988. Lisäksi de Beus voitti kolme eri liittojen maailmanmestaruutta ja kaksi Euroopan-mestaruutta.

De Beus kuoli 21. heinäkuuta 2013, 55-vuotiaana.

## Lähteet
* Det de Beus Bio, Stats and Results  Olympics at Sports-Reference.com 

### Viitteet
Henkilääkäri

**Henkilääkäri** tai **hovilääkäri** on aiemmin käytetty nimitys kuninkaallisen tai ruhtinaallisen henkilön vakinaisesta ja pääasiallisesta lääkäristä. Nykyään henkilääkärillä voidaan tarkoittaa kenen tahansa merkittävässä asemassa olevan henkilön yksityistä lääkäriä. 

Hallitsijoiden lääkäreille toisinaan annettu arvonimi *arkheiatros* eli arkkiatri tarkoitti ylilääkäriä tai (hallitsijan) henkilääkäriä.  

## Tunnettuja henkilääkäreitä
* Lauri Kalaja, sisätautiopin professori ja marsalkka Mannerheimin henkilääkäri sodan aikana
* Theodor Morell, professori ja Adolf Hitlerin henkilääkäri
* Conrad Murray, Michael Jacksonin henkilääkäri 
* George Nichopoulos, Elviksen henkilääkäri
* Johann Struensee, Tanskan Kristian VII:n henkilääkäri 

## Katso myös
* Omalääkäri

## Lähteet
Nikolai Miljutin

**Nikolai Aleksejevitš Miljutin** (; 18. kesäkuuta (J: 6. kesäkuuta) 1818 Moskova – 7. helmikuuta (J: 26. tammikuuta) 1872 Moskova) oli venäläinen valtiomies, jolla oli merkittävä rooli vuonna 1861 toteutetussa maaorjien vapauttamisessa sekä Puolan 1860-luvun uudistuksissa.

Miljutin aloitti uransa Venäjän sisäministeriössä vain 17-vuotiaana ja yleni nopeasti. 1840-luvun alussa hänen vastuullaan oli Pietarin, Moskovan ja Odessan paikallishallinnon uudistaminen. Hänestä tuli 1855 sisäministeriksi kohonneen Sergei Lanskoin oikea käsi ja 1859 apulaissisäministeri. Maaorjien vapauttaminen ja paikallisen itsehallinnon luominen Venäjän maaseudulle oli ollut Miljutinin unelmana jo nuoruudesta lähtien. Hänellä oli johtava rooli 3. maaliskuuta 1861 annetun niin sanotun vapautusmanifestin valmistelussa ja muotoilussa. Hän onnistui yhdessä muiden kanssa poistattamaan manifestista eräitä konservatiivisten tahojen vaatimia kyseenalaisia lisäyksiä. Miljutin ja Lanskoi joutuivat molemmat eroamaan viroistaan huhtikuussa 1861, sillä tsaari Aleksanteri II halusi lepytellä maaorjuuden lakkauttamisen vastustajia. Sen jälkeen Miljutin vietti pari vuotta ulkomailla hoitamassa terveyttään.

Miljutin kutsuttiin Puolan kapinan kukistamisen jälkeen syksyllä 1863 tutkimaan Puolassa tarpeellisia uudistuksia yhdessä kansallismielisten Juri Samarinin ja Vladimir Tšerkasskin kanssa. Seuraavana vuonna Miljutin ja Tšerkasski laativat ehdotuksen Puolassa toteuttavista toimenpiteistä, jotka koskivat lähes kaikkia valtiollisen elämän alueita. Uudistusten sivutarkoituksena oli heikentää puolalaista nationalismia ja kansallisuutta. Keskeisimmässä asemassa oli jälleen maareformi: kaikki vuoden 1807 jälkeen nimellisesti vapautetut talonpojat saivat todellisen omistusoikeuden viljelemäänsä maahan ja heidät vapautettiin päivätyövelvollisuudesta. Valtio lunasti maat talonpoikien puolesta vähäistä korvausta vastaan. Tämä tapahtui suurmaanomistajien kustannuksella, jotka Miljutinin mielestä muodostivat puolalaisnationalismin ytimen. Lisäksi roomalaiskatolisen kirkon asemaa heikennettiin ja kaikki sen papit ja munkit erotettiin koululaitoksen palveluksesta. Miljutin nimitettiin Puolan ministerivaltiosihteeriksi, mutta hän joutui jäämään eläkkeelle vuonna 1866 saatuaan halvauskohtauksen.

Nikolai Miljutinin veli oli sotaministeri Dmitri Miljutin.

## Lähteet
Jerusalem-syndrooma

**Jerusalem-syndrooma** on psykologinen oireyhtymä, jota esiintyy pääasiassa Jerusalemiin matkustavien turistien keskuudessa. Sairastunut kokee kaupunkiin tullessaan uskonnollisia tai mystisiä elämyksiä ja jopa ilmestyksiä, jotka saattavat toisinaan saada niin voimakkaita ilmaisumuotoja, että henkilö tarvitsee sairaala- tai psykiatrista hoitoa. Henkilö kokee Jerusalemin ensisijaisesti raamatullisena kaupunkina ja pyhänä, suorastaan taivaallisena paikkana, eikä näe sitä niinkään nykyaikaisena urbaanina kaupunkina. Oireyhtymään sairastunut voi esimerkiksi uskoa kaupungilla kävellessään olevansa Neitsyt Maria, Jeesus tai joku muu Raamatun henkilö.

Jerusalemin psykiatrian ylilääkärin Jair Barellin mukaan oireyhtymästä kärsivät ihmiset voidaan jakaa kolmeen ryhmään: 

# Ensimmäiseen ryhmään kuuluvat ne, jotka olisivat jo ennen matkaa tarvinneet psykiatrista hoitoa. Joskus tähän ryhmään kuuluvat kokevat, että heillä on jokin uskonnollinen kutsumus. Eräs sairastunut uskoi tehtävänään olevan muslimien pyhien paikkojen hävittäminen, ja hän yrittikin sytyttää al-Aksa-moskeijan palamaan. Tuomioistuin lähetti henkilön syyntakeettomana kotimaahansa psykiatriseen sairaalaan.
# Toiseen ryhmään kuuluvat ne, joilla on ollut mielenterveysongelmia, mutta jotka eivät kuitenkaan ole vakavasti sairaita. Tällaisilla henkilöillä voi olla erikoisia päähänpinttymiä, mutta usein he ovat matkalla jonkin ryhmän mukana, joka pystyy pitämään heidän mielentilansa vakaana.
# Kolmannen ryhmän muodostavat ihmiset, joilla ei ole ennen Jerusalemin-matkaa esiintynyt mitään mielenterveyden ongelmia, ja matkalla koettu kenties psykoottinenkin vaihe häviää itsestään heidän palattuaan kotiin.

Kaksi kolmasosaa Jerusalem-syndroomasta kärsivistä on ollut juutalaisia ja yksi kolmasosa kristittyjä.

## Katso myös

* Pariisin syndrooma
* Stendhalin syndrooma

## Lähteet
Dromomania

**Dromomania** (kreikan sanasta *dromos* (δρóμος) 'tie, suunta') on harvinainen mielenterveyshäiriö, jossa potilaalla on hallitsematon tarve vaeltaa paikasta toiseen. Historian kenties tunnetuin esimerkki on ranskalaisen, armeijasta kotiutetun *Jean-Albert Dadasin* tapaus. Lähteiden mukaan Dadas vaelsi ainakin Prahaan, Berliiniin, Moskovaan ja Wieniin toteuttaessaan pakkomiellettään. Kun tapaus uutisoitiin sanomalehdissä vuonna 1886, oli seurauksena muutaman vuoden kestänyt mutta itsekseen sammunut dromomaniaepidemia.

## Lähteet
Jonathan Williams (jalkapalloilija)

**Jonathan Peter Williams** (s. 9. lokakuuta 1993 Pembury, Kent, Englanti) on walesilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Cardiff Cityä. Valioliigassa hän on pelannut Crystal Palacen joukkueessa. Hän on pelannut Walesin maajoukkueessa vuodesta 2013.

## Seurajoukkueura

Williams nousi Crystal Palacen junioreista mestaruussarjassa tuolloin pelanneeseen edustusjoukkueeseen kaudella 2011–2012. Joukkueen noustua Valioliigaan Williams pelasi 12 pääsarjaottelua, joista yhdeksän kaudella 2013–2014, kaksi kaudella 2014–2015 ja yhden kaudella 2015–2016. Hän edusti lainasopimuksilla mestaruussarjassa Ipswich Townia, Nottingham Forestia, Milton Keynes Donsia ja Sunderlandia. Tammikuussa 2019 hän siirtyi ykkösliigassa tuolloin pelanneeseen ja kauden päätteeksi nousukarsinnan kautta mestaruussarjaan nousseeseen Charlton Athleticiin. Kaudella 2020–2021 Charlton pelasi jälleen ykkösliigassa ja Williams siirtyi kauden puolivälissä mestaruussarjajoukkue Cardiff Cityyn.

## Maajoukkueura

Englannissa syntyneen ja kasvaneen Williamsin isä on kotoisin Walesistä, ja maajoukkuetasolla hän edustaa isänsä kotimaata. Hän on pelannut Walesin alle 17-, alle 19- ja alle 21-vuotiaiden maajoukkueissa. Williams teki A-maajoukkuedebyyttinsä maaliskuussa 2013, kun hän tuli MM-karsinnassa Skotlantia vastaan vaihdosta kentälle loukkaantuneen Gareth Balen tilalle ottelun puolivälissä. Walesin yltäessä välieriin EM-kilpailuissa 2016 Williams pelasi avauskokoonpanossa ensimmäisessä alkulohko-ottelussa Slovakiaa vastaan ja tuli sitten vaihdosta kentälle alkulohko-ottelussa Englantia, neljännesvälierässä Pohjois-Irlantia sekä välierässä Portugalia vastaan.

Williams on kesäkuun 25. päivään 2021 mennessä pelannut 28 A-maaottelua. Ainoan maaottelumaalinsa hän on tehnyt lokakuussa 2020 Kansojen liigan ottelussa Bulgariaa vastaan.

## Lähteet
Aapo Roselius

**Aapo Roselius** (s. 1975) on suomalainen historiantutkija ja tietokirjailija.

Roseliuksen tutkimuskohteina on ollut Suomen sisällissodan ja 1920- ja 1930-lukujen historia.

Roselius väitteli tohtoriksi Helsingin yliopistossa vuonna 2011 aiheesta *Kiista, eheys, unohdus – Vapaussodan muistaminen suojeluskunnan ja veteraaniliikkeen toiminnassa 1918–1944*.

Roselius sai vuoden 2017 tiedonjulkistamisen valtionpalkinnon yhdessä Oula Silvennoisen ja Marko Tikan kanssa suomalaista fasismia käsittelevästä vuonna 2016 julkaistusta teoksesta *Suomalaiset fasistit. Mustan sarastuksen airuet*.

## Teoksia
* 
* 
*  (Julkaistu myös Ruotsissa nimellä *I bödlarnas fotspår: massavrättningar och terror i finska inbördeskriget*. Stockholm: Leopard, 2009)
* 
* *The Finnish Civil War 1918: History, Memory, Legacy*, toim. yhdessä Tuomas Teporan kanssa. Leiden & Boston: Brill, 2014. 
* 
* 
* 

## Lähteet

## Aiheesta muualla
* [Aapo Roselius Tuhat-tutkimustietojärjestelmässä](https://tuhat.halvi.helsinki.fi/portal/fi/persons/aapo-roselius(f70d07b6-bd6c-4dbe-a30b-e88ac582090d).html)